钦定古今图书集成/明伦汇编/氏族典/第612卷 > 《唐书》 > 令狐泩
## 钦定古今图书集成/明伦汇编/氏族典/第612卷 > 《唐书》 > 令狐泩

按《猗氏县志》：“锟子泩，字伯方，壬午亚魁，官漳浦知县。
耿介直方，遇事能申公论。少时，父命以修族谱、建祠
堂二事，有志未就。及仕闽，载谱稿以往。视事仅八月，
海氛猝警，干戈离乱中，时以谱稿随羁闽中三年，资
斧萧然，而父命耿耿，减衣食，积资少许，为刊刻费。书
成归里，鸠族众营立祠堂，工竣，乃冁然曰：‘五十年未
了心事，可少慰耳’。”孝友之性，于斯可见。更著《四书训
注》《诗韵辨音》十二卷。